**Konačni prijedlog Predlagač: Gradonačelnica**

Na temelju članka 35. stavka 2. i članka 391. stavka 1. Zakona o vlasništvu i drugim stvarnim pravima („Narodne novine“, broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15-pročišćeni tekst i 94/17-ispravak pročišćenog teksta), članka 47. stavka 1. točke 22. Statuta Grada Korčula („Službeni glasnik Grada Korčule“, broj 3/18 i 3/21) te članka 68. Poslovnika Gradskog vijeća Grada Korčule („Službeni glasnik Grada Korčule“, broj 8/18), Gradsko vijeće Grada Korčule je na \_\_\_ sjednici održanoj dana \_\_\_\_\_\_\_\_\_\_\_\_2023. godine donijelo

**Z A K L J U Č A K**

**o kupnji nekretnine označene kao dio čest.zem. 507/1 k.o. Korčula**

I.

Grad Korčula, u svrhu izgradnje nerazvrstane ceste Pastoralni centar- Sportska zona u Korčuli, kupuje dio č.zem.507/1 površine 527 m2 upisana u zk.ul. broj 900 k.o. Korčula, za kupoprodajnu cijenu koja je utvrđena procjembenim elaboratom koji je potvrđen od strane Procjeniteljskog povjerenstva za tržište nekretnina na području Dubrovačko-neretvanske županije dana 08. ožujka 2023. godine.

Procijenjena vrijednost po ovlaštenom procjenitelju na dan procjene iznosi **54.771,11 EUR/412.671,92 HRK.**

II.

Ovlašćuje se gradonačelnica Grada Korčule da nakon što se provede parcelacija, sklopi kupoprodajni ugovor sa prodavateljem.

III.

Ovaj Zaključak stupa na snagu danom donošenja, a objavit će se u „Službenom glasniku Grada Korčule“.

KLASA:

URBROJ:

Korčula,

PREDSJEDNICA

GRADSKOG VIJEĆA

O B R A Z L O Ž E N J E

Radi izgradnje nerazvrstane ceste Pastoralni centar – Sportska zona u Korčuli, potrebno je da Grad Korčula kupi dio čestice zemlje 507/1 u površini od 527 m2, zk.ul.broj 900 k.o. Korčula.

Zemljišno knjižno i katastarsko stanje je provjereno, te je utvrđeno da je prodavatelj isključivi vlasnik i posjednik rečene čestice. Sa vlasnikom parcele Grad Korčula je usuglasio uvjete za kupoprodaju i suglasni su da je prije kupoprodaje potrebno izvršiti parcelaciju, a da će novoformirana čestica površine 527m2 biti predmet kupoprodaje.

Također, izrađen je procjembeni elaborat od ovlaštenog procjenitelja za procjenu vrijednosti koji je potvrdilo Procjeniteljsko povjerenstvo za tržište nekretnina na području Dubrovačko-neretvanske županije.

Gradsko vijeće Grada Korčule odlučuje o stjecanju, otuđivanju i opterećivanju imovine u vlasništvu Grada čija pojedinačna vrijednost prelazi 0,5 % iznosa prihoda bez primitaka ostvarenih u godini koja prethodi godini u kojoj se odlučuje o stjecanju, otuđivanju i opterećivanju imovine, što čini iznos od 162.214,68 kn.

Slijedom prednjeg, predlaže se Gradskom vijeću donošenje predloženog zaključka.